Blackfen

Blackfen er et forstadsområde og boområde i distriktet Bexley i sørøstlige London. Det ligger øst for Eltham og rett nord for Sidcup, og regnes enkelte ganger med til det området. Stedet ligger omkring 16,5 km øst-sørøst for Charing Cross. 

Bebyggelsen består for det meste av boliger, hvorav de fleste er selveide. Utviklingen av det moderne Blackfen startet med salget av Danson Estate i 1922, og de fleste av husene er fra 1930-årene. 

I henhold til folketellingen av 2011 har Blackfen, inkludert valgkretsen Lamorbey, en befolkning på 10 616 innbyggere. «Bexley Ward population 2011» , Neighbourhood Statistics. Office for National Statistics.

 Etymologi 
Stedsnavnet Blackfen betyr et svart, myrbelagt område (black = «svart» + fen = «myr»), avledet fra angelsaksiske blæc og fenn. Stedsnavnet er dokumentert som Blakewenne i 1240, og som Black Fen i 1805. Mills, A.D. (2010): A Dictionary of London Place-Names, 2. utg., Oxford University Press, s. 26 Jorda er mørk og fruktbar og området rundt Blackfen Road og Wellington Avenue er preget av oversvømmelser under ekstreme forhold.

 Referanser 

Kategori:Steder i Bexley